Dôvodová  správa
k privatizácii časti zdravotníckeho  zariadenia
Detská fakultná nemocnica s poliklinikou Bratislava – časť Detská ozdravovňa Biela Skala

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho  zariadenia (ďalej len „ZZ) Detská fakultná nemocnica s poliklinikou Bratislava – časť Detská ozdravovňa Biela Skala priamym predajom časti zdravotníckeho  zariadenia spoločnosti DO Biela Skala, spol. s r.o.,  Biela Skala, 900 89 Častá .
1.	Vymedzenie privatizovaného majetku
Detská ozdravovňa Biela Skala vznikla 1.2.1992 prevodom národného majetku z ÚV KSS na Okresný úrad Bratislava-vidiek a následným prevodom do štátneho zariadenia NsP Milosrdní bratia, Bratislava. MZ SR listom č. 1931/1994-A z 31.8.1994 vydalo rozhodnutie o zániku NsP Milosrdní bratia rozdelením. Na základe tohoto rozhodnutia sa Detská ozdravovňa Biela Skala od 1.1.1995 organizačne začlenila do DFNsP Bratislava vrátane majetku, záväzkov, pracovníkov a práv. 
Detská ozdravovňa Biela Skala bola zaradená do privatizácie uznesením vlády SR č. 274 zo dňa 20.3.2002.  Základný privatizačný projekt tohoto zdravotníckeho zariadenia bol predložený zriaďovateľom  MZ SR  na MSPNM SR dňa 29.mája 2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 17.6.2002 v dennej tlači.
Do privatizácie podľa privatizačného projektu vstupuje časť majetku  zdravotníckeho zariadenia Detská fakultná nemocnica s poliklinikou Bratislava – časť Detská ozdravovňa Biela Skala.
Detská ozdravovňa Biela Skala  je zameraná na liečenie diagnóz : reakcia na ťažký stres a adaptačné poruchy, neurotické poruchy, zápal horných a dolných dýchacích ciest, rekonvalescencia po opakovanom zápale pľúc, obezita. Detská ozdravovňa má kapacitu 36 postelí. Činnosť zdravotníckeho zariadenia zabezpečuje vedúca ozdravovne, ďalej jedna vrchná sestra, 10 zdravotných sestier, 15 obslužných pracovníkov  a jeden neštátny lekár na 1/2 úväzok. 

Ekonomická charakteristika časti   Detskej ozdravovne Biela Skala :

	2000	k 31.12.2001	
Počet pracovníkov	                26	28	
Výkony a mimoriadne  výnosy	11 965	14 491	
Náklady	     5 476                      	7 251	
Disponibilný zisk	         6 489 	7 240	
Miera odpísania ZP (%)		32,3	

Údaje o rozsahu a štruktúre majetku Detskej ozdravovne Biela Skala k dátumu spracovania  privatizačného projektu, t.j. k 31.12.2001 ( v tis. Sk) :

                             Aktíva celkom                                      8 568
                             stále aktíva                                            9 746
                             z toho 
                                  - pozemky                                         2 034 
                                  - budovy a stavby                             7 528
                                  - stroje a zariadenie                             184
obežné aktíva                                         414
                               z toho
                           - zásoby                                                 41
                                  - krátkodob. pohľadávky                     373
                                  - finančný majetok                                  0
                               aktíva nezach. v súvahe                    -1 592
            Záväzky celkom:                                        2 561
      z toho:
       krátkodobé záväzky                         2 561
Vlastné imanie  určené
                       k prechodu na FNM SR                       6 007

Poznámka :
Aktíva nezachytené v súvahe tvorí jednak hodnotu majetku v  operatívnej evidencií (DHIM a OHIM ), ktorý po precenení v  zmysle Metodického  pokynu  MPSNM SR tvorí hodnotu   vo výške  152 tis. Sk. a jednak rozdiel oproti súvahe pri ocenení pozemkov podľa vyhlášky 465/1991 Zb. vo výške  -1 744 tis. Sk (záporná hodnota), ktorí vznikol nesprávnym ocenením ostatnej plochy.

2.	Návrhy privatizačných projektov a podnetov vypracovaných na zdravotnícke zariadenie Detská fakultná nemocnica s poliklinikou Bratislava – časť Detská ozdravovňa Biela Skala

 Základný privatizačný projekt bol vypracovaný vedením DO Biela Skala v  spolupráci s poradenskou firmou ÚEOS-Komercia, a.s. Bratislava. Jedná sa o projekt na  subjekt DO Biela Skala v zmysle uznesenia vlády SR č. 274 zo dňa 20. marca 2002.
Ministerstvo zdravotníctva SR vo svojom stanovisku zo dňa 20.5.2002, súhlasil s navrhovanou metódou privatizácie v základnom privatizačnom projekte Detskej fakultnej nemocnice s poliklinikou Bratislava – s priamym predajom Detskej ozdravovne Biela Skala. 
Protimonopolný úrad SR vo svojom stanovisku zo dňa 6.6.2002 súhlasí s tým, aby MSPNM SR vyzvalo všetkých záujemcov o privatizáciu predmetného zdravotníckeho zariadenia, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
Ministerstvo eviduje nasledovné podnety na privatizáciu časti zdravotníckeho zariadenia - Detská ozdravovňa Biela Skala:

1. QUATREX spol. s r.o., Družstevná 2, 831 04 Bratislava
    MUDr. Peter Špánik., zo dňa 6.6.1997
2. EXEC, spol. s r.o., Trenčianska 53, 821 09 Bratislava
    Václav Noska  - konateľ spoločnosti, zo dňa 15.4.1997
3. ROB s.r.o., Exnárova 43, 821 03 Bratislava
     MUDr. Štefan Chlebovič, zo dňa 10.5.19974. PEDIATER spol. s r.o., Štefániková 29, 811 05 Bratislava       Dr. Jozef Ganz, zo dňa 30.1.1997
5.AZO TRADING a.s., Farská 2, 911 01 Trenčín    Ing. Emil Dobiaš, zo dňa 15.10.1996
6. ELITE HOLDING, a.s., Miletičová 5, 821 08 Bratislava
    zo dňa 10.11.1997
7. KOMAPOL s.r.o., Štefánikova 19, 811 05  Bratislava    Dr. Miroslav Poláček, zo dňa 27.6.1997
8. MUDr. Stanislav Hollý, Karpatské nám. 42, 831 00 Bratislava
    zo dňa 19.5.1997
9. Mgr. Radovan Kocák, Včelárska 2518/24, 821 05 Bratislava    zo dňa 18.6.1997
10. IVAN & MAYER, spol. s r.o., Suchá č. 3,     831 01 Bratislava    Mgr. Radovan Grohoľ, zo dňa 27.6.1997
11.	Derby s.r.o., Priemyselná 248, 965 01 Žiar nad Hronom
zo dňa 22.7.1997
12.	MUDr. Roland Hlavatý, Mateja Bela 4, 811 06 Bratislava
zo dňa 31.7.1997
13.	MEDICUS spol. s r.o., Holíčska 36, 852 23 Bratislavazo dňa 22.7.1997
14. SOLEO s.r.o., Leškova 2, 811 04 Bratislava    zo dňa 6.2.1997
15. MUDr. Vladimír Pohanka, CSc., Rázusova 2677/8, 058 01 Poprad    zo dňa 10.11.1997
16. Detská ozdravovňa Biela Skala, spol.s r.o., 900 89 Častá – Biela Skala
      Božena Drínová, zo dňa 17.2.1998, 6.5.2002
17. MUDr. Samuel Janec, Tvarožkova 8, 811 03 Bratislava      zo dňa 9.3.1998
18. MUDr. Dana Žitňanová, Boskovičová 6, 831 01 Bratislava
      zo dňa 18.7.2002

Trhové ohodnotenie  „ZZ“ nebolo vykonané, a to v nadväznosti na prijatú koncepciu 2. etapy privatizácie v zdravotníctve, ktorá určila stanoviť trhové ohodnotenie privatizovaného majetku len pri odborných liečebných ústavoch a kúpeľoch.

3.  Postup posudzovania privatizačného projektu a výberu nadobúdateľa privatizovaného  majetku
Základný privatizačný projekt časti zdravotníckeho zariadenia Detská fakultná nemocnica s poliklinikou Bratislava – časť Detská ozdravovňa Biela Skala bol po posúdení odbornými útvarmi MSPNM SR  prerokovaný v pracovnej komisii dňa 20.6.2002. 
Komisia odporučila privatizovať časť zdravotníckeho zariadenia Detská ozdravovňa Biela Skala spôsobom privatizácie priamy predaj záujemcovi, ktorý bude vybraný vo výberovom konaní na MSPNM SR, zo známych záujemcov o privatizáciu predmetného zariadenia. Následne pristúpilo MSPNM SR k príprave výberového konania pre výber nadobúdateľa privatizovaného majetku časti zdravotníckeho zariadenia priamym predajom.
Ministerstvo písomne oslovilo všetkých  známych záujemcov o privatizovaný majetok so žiadosťou o doplnenie podnetov pre potreby výberového konania, s termínom predloženia ponúk do 31.7.2002. Ponuku do výberového konania predložili dvaja záujemcovia, a to: DO Biela Skala, spol. s r.o.,  Biela Skala, 900 89 Častá a MUDr. Dana Žitňanová, Boskovičová 6, 831 01 Bratislava.
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložené  návrhy dňa  6.8.2002 s nasledovným výsledkom:
Záujemca – MUDr. Dana Žitňanová, Boskovičová 6, 831 01 Bratislava. MUDr. Žitňanová ponúkla kúpnu cenu vo výške 6 600 tis.Sk a zároveň predložila požadovaný doklad o finančnom krytí tejto kúpnej ceny. V súlade s podmienkami výberového konania predložila  MUDr. Žitňanová taktiež podnikateľský zámer na prevádzkovanie predmetného zariadenia. Tento podnikateľský zámer vyhodnotila výberová komisia ako pomerne stručný a celkovo vypracovaný na veľmi nízkej úrovni. Táto záujemkyňa neslnila v požadovanom rozsahu podľa vyjadrenia MZ SR podmienku odbornej spôsobilosti na zabezpečenie zdravotnej starostlivosti v privatizovanom zariadení.

Záujemca – spoločnosť DO Biela Skala, spol. s r.o., Biela Skala, 900 89 Častá ponúkla kúpnu cenu vo výške 6 010 tis. Sk a taktiež predložila požadovaný doklad o finančnom krytí kúpnej ceny. Taktiež bez výhrad splnila podmienku odbornej spôsobilosti na zabezpečenie zdravotnej starostlivosti v privatizovanom zariadení. Predložený podnikateľský zámer spoločnosti je spracovaný na kvalitnej a odbornej úrovni a je podrobne rozpracovaný vo všetkých požadovaných častiach.
Výberová komisia  odporučila ako budúceho nadobúdateľa časti zdravotníckeho  zariadenia Detská fakultná nemocnica s poliklinikou Bratislava – časť Detská ozdravovňa Biela Skala,  spoločnosť : DO Biela Skala, spol. s r.o.,  Biela Skala, 900 89 Častá .  

Zdôvodnenie výberu  nadobúdateľa:
Vybratý nadobúdateľ - spoločnosť DO Biela Skala, spol. s r.o., Biela Skala  splnila všetky podmienky výberového konania. Kúpna cena navrhnutá spoločnosťou  zodpovedá bilančnej hodnote privatizovaného majetku. Podnikateľský zámer spoločnosti je spracovaný na veľmi dobrej úrovni a dáva predpoklad, že spoločnosť, ako budúci nadobúdateľ „ZZ“ dokáže zabezpečiť zachovanie zdravotnej starostlivosti v privatizovanom zariadení, vysokú kvalitu a komplexnosť poskytovaných služieb, ako aj aktivity, ktoré deťom spríjemnia pobyt v takomto zariadení v čase odlúčenia od rodičov. 
V súlade so sieťou poskytovaných služieb v Detskej ozdravovne Biela Skala a vychádzajúc zo skutočnosti, že v poslednom období rastie počet onkologických ochorení u detí, vyžaduje uvedená diagnostika zvýšenú lekársku starostlivosť, ošetrovateľskú techniku a podmienky pre rehabilitačnú liečbu. Preto spoločnosť počíta so stavebnými a strojnými investíciami, ktoré by umožnili zabezpečiť tieto podmienky. S potrebou investovať do prístrojového vybavenia a priestorov sa počíta aj u ostatných poskytovaných služieb so zámerom zvýšiť štandard týchto služieb.  
Spoločnosť DO Biela Skala, spol. s r.o. vznikla za účelom privatizácie tohoto zariadenia a jej konateľkou je terajšia vedúca ozdravovne, ktorá v nej pracuje 11 rokov. Dosahované výsledky práce ozdravovne pod jej kvalifikovaným vedením sú predpokladom ďalšieho kvalitného fungovania tohoto zariadenia aj po jeho privatizácii a jeho prvoradého využitia pre liečbu detských pacientov.
 
ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia zariadenia Detská fakultná nemocnica s poliklinikou Bratislava – časť Detská ozdravovňa Biela Skala priamym predajom  spoločnosti DO Biela Skala, spol. s r.o., so sídlom Biela Skala, 900 89 Častá. 

P R Í L O H Y